

**REPUBLIKA HRVATSKA**

**KRAPINSKO – ZAGORSKA ŽUPANIJA**

**GRAD ZLATAR**

**GRADONAČELNIK**

KLASA: 245-01/24-01/03

URBROJ: 2140-07-03/10-24-3

Zlatar, 05.03.2024.

Na temelju članka 14. Zakona o zaštiti od požara („Narodne Novine“ broj 92/10, 114/22), Programa aktivnosti u provedbi posebnih mjera zaštite od požara od interesa za Republiku Hrvatsku u 2024. godini (Zaključak, KLASA: 022-03/24-07/13, URBROJ: 50301-29/23-24-2, od 31. siječnja 2024. godine) i članka 39. Statuta Grada Zlatara („Službeni glasnik Krapinsko – zagorske županije“ broj 36A/13, 9/18, 9/20, 17A/21), gradonačelnica Grada Zlatara, dana 05.03.2024. godine, donosi

**P L A N**

**aktivnog uključenja svih subjekata zaštite od požara**

**na području Grada Zlatara u** **protupožarnoj sezoni u 2024. godini**

**Članak 1.**

Ovim Planom utvrđuju se svi subjekti zaštite od požara na području Grada Zlatara koji su uključeni u protupožarnu sezonu 2024. godine, odnosno koji su izvršitelji zadataka temeljem Plana operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku u 2024. godini na području Grada Zlatara, Plana motrenja, čuvanja i ophodnje građevina i površina za koje prijeti opasnost od nastajanja i širenja požara na području Grada Zlatara u 2024. godini i Plana korištenja teške građevinske mehanizacije za žurnu izradu protupožarnih prosjeka i probijanja protupožarnih putova na području Grada Zlatara u 2024. godini.

**Članak 2.**

Subjekti zaštite od požara na području Grada Zlatara uključeni u protupožarnu sezonu 2024. godine su:

* Grad Zlatara,
* Vatrogasna zajednica Grada Zlatara,
* Stožer civilne zaštite Grada Zlatara,
* vlasnici odnosno posjednici privatnih šuma i šumskih površina,
* tvrtke i vlasnici koji posjeduju tešku građevinsku mehanizaciju za žurnu izradu protupožarnih prosjeka i probijanja protupožarnih putova na području Grada,
* pravni subjekti iz Plana motrenja, čuvanja i ophodnje građevina i površina za koje prijeti opasnost od nastajanja i širenja požara,
* Policijska postaja Zlatar Bistrica.

**Članak 3.**

 Subjekti zaštite od požara iz članka 2. ovoga Plana uključeni su u protupožarnu sezonu 2024. godine izvršenjem zadataka iz Planova navedenih u članku 1. ovog Plana.

**Članak 4.**

Ovaj Plan stupa na snagu danom donošenja.

GRADONAČELNICA

Jasenka Auguštan-Pentek, bacc. oec.